GULF บวก2% สวนภาวะตลาดฯ รับแผนแแตกพาร์เหลือ 1 บ.-แจกปันผล 1.30 บ./หุ้น
GULF บวก2% สวนภาวะตลาดฯ รับแผนแแตกพาร์เหลือ 1 บ.-แจกปันผล 1.30 บ./หุ้น
GULF บวก2% สวนภาวะตลาดฯ รับแผนแแตกพาร์เหลือ 1 บ.-แจกปันผล 1.30 บ./หุ้น
24 ก.พ. 2563

ผู้สื่อข่าวรายงานว่า บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF  ณ เวลา 10.29 น. อยู่ที่ระดับ 185.50 บาท บวก 3.50 บาท หรือ 1.92% ด้วยมูลค่าซื้อขาย 763.59 ล้านบาท ราคาหุ้นบวกสวนภาวะตลาดฯโดยดัชนี SET ณ เวลา 10.31 น.อยู่ที่ระดับ 1,467.70 จุด ลบ 27.39 จุด หรือ 1.83% ด้วยมูลค่าซื้อขาย 12,921.39 ล้านบาท

โดยเมื่อวันที่ 21 ก.พ.ที่ผ่านมา คณะกรรมการ GULF มีมติอนุมัติการเปลี่ยนแปลงมูลค่าหุ้นที่ตราไว้ หรือราคาพาร์ จากเดิมมูลค่าหุ้นละ 5 บาท เป็นมูลค่าหุ้นละ 1 บาท เพื่อเพิ่มสภาพคล่องของการซื้อขายหุ้น GULF ให้แก่นักลงทุน
ด้านนายสารัชถ์ รัตนาวะดี ประธานเจ้าหน้าที่บริหาร GULF เปิดเผยว่า เป้าหมายของการแตกราคาพาร์ครั้งนี้ เป็นความตั้งใจของบริษัทที่จะเปิดโอกาสให้กับผู้ถือหุ้นรายย่อยที่มีพอร์ตลงทุนไม่สูงนัก ได้เข้าถึงหุ้นที่มีปัจจัยพื้นฐานรองรับ เนื่องจากที่ผ่านมากลุ่มนักลงทุนรายย่อยส่วนใหญ่มักเข้าถึงเฉพาะหุ้นที่มีลักษณะเก็งกำไรมากกว่าหุ้นที่สามารถลงทุนเพื่อให้เกิดมูลค่าเพิ่มทางปัจจัยพื้นฐานได้
ขณะที่นางสาวยุพาพิน วังวิวัฒน์ กรรมการบริหารและประธานเจ้าหน้าที่บริหารสายการเงิน GULF เปิดเผยว่า การเปลี่ยนแปลงราคาพาร์ดังกล่าว จะไม่ส่งผลกระทบต่อทุนจดทะเบียนที่ออกและชำระแล้ว รวมถึงสัดส่วนการถือหุ้นของผู้ถือหุ้นปัจจุบันแต่อย่างใด โดยการเปลี่ยนแปลงพาร์มีทุนจดทะเบียนชำระแล้วเท่าเดิมที่ 10,666.50 ล้านบาท แต่มีจำนวนหุ้นเพิ่มขึ้นเป็น 10,666.50 ล้านหุ้น จากเดิมอยู่ที่ 2,133.30 ล้านหุ้น พร้อมกันนี้มีมติเสนอให้ที่ประชุมสามัญผู้ถือหุ้นประจำปี 2563ในวันที่ 8 เม.ย.2563
บล.ยูโอบี เคย์เฮียน ระบุว่า GULF – บอร์ดประกาศจ่ายปันผล 1.30 บาท/หุ้น XD 5 มี.ค. และอนุมัติแตกพาร์จาก 5 บาท เป็น 1 บาท แนะเก็งกำไร GULF* (เป้า 190 ตัดขาดทุน 179)